अजरबैजान

अज़रबैजान (अज़ेरी: Azərbaycan Respublikası), ककाशस का पूर्वी भाग मी पूर्वी यूरोप रे एशिया का बीच मी रयाऽ यक गणराज्य हो। भौगोलिक रूप ले यो एशियाइ को भाग हो। येइ का सीमा मी रयाऽ देशअन हुन: अर्मेनिया, जर्जिया, रूस, ईरान, तुर्की और येइको तटीय भाग क्यास्पियन सागर सित जोड़ीरैछ। यो सन् १९९१ सम्म भूतपूर्व सोभियत सङ्घ को हिस्सा थ्यो। अज़रबैजान की राजधानी रे सबहै ठूलो नगर बाकु हो। अज़रबैजान कि राष्ट्रिय भाषा अज़रबैजानी हो भण्या याँ बस्स्या मान्सुनलाई लै अज़रबैजानी भण्णान।

अज़रबैजान यक धर्मनिरपेक्ष देश हो रे वर्ष २००१ बठेइ काउंसिल को सदस्य छ। ज्यादातर जनसंख्या इस्लाम धर्म का अनुयायी छन रे यो देश इस्लामी सम्मेलन संघ को सदस्य राष्ट्र लै हो। यो देश सद्दी-सद्दी औपचारिक तर सत्तावादी लोकतन्त्र बड्डाछ।

नामोत्पत्ति
"अज़रबैजान" नाउँ कि उत्पत्ति खिलाए लीबर कैयौँ प्रकार का विचार छन। सबहै प्रचलित अवधारणा यो छ कि यो नाउँ "अट्रोपटन" शब्द बठेइ निकल्याऽ हो। अट्रोपट फ़ारसी अकामीनाईड राजवंश का समय मी यक क्षत्रप थ्यो, जैलाई सिकंदर महान ले आक्रमण अरीबर परास्त अर्‍यो रे पुइ अट्रोपटन लाई स्वाधीनता मिली। उइ समय मी यो क्षेत्र मीदिया अट्रोपाटिया या अट्रोपाटीन का नाउँ ले पछ्याणीन्थ्यो।

इतिहास
अज़रबैजान मी प्रारंभिक मानव बस्तीइन का चिह्न पाषाण युग पछा का दिन का छन। ५५० ईसापूर्व मी एक्यूमेनिडा राजवंश ले येइ क्षेत्र मी विजय प्राप्त अर्‍याऽ थ्यो, जै मी पारसी धर्म को उदय भयो रे पुइ यो क्षेत्र सिकंदर महान का साम्राज्य को भाग बन्यो रे पछा उइका उत्तराधिकारी, सेलियूसिडा साम्राज्य को। अल्बानियाई काकेशन मान्सुअन ले चौथी शताब्दी ईसापूर्व मी येइ क्षेत्र मी यक स्वतन्त्र राजशाही की स्थापना अर्‍यो, लेकिन ९५-६७ ईसापूर्व मी टिगरानीस २ महान ले येइ मी अधिकार अरी हाल्यो।

सन्दर्भ सामाग्रीअन

यिनलै हेर

Category:भूगोल
श्रेणी:एसियाका देशअन
Category:देश